Document ID: 32004D0750

32004D0750
L 332/15
JURNALUL OFÍCIAL AL UNIUNII EUROPENE
DECIZIA CONSILIULUI
din 21 octombrie 2004
privind deschiderea negocierilor referitoare la un acord privind relațiile monetare cu Principatul Andorra
(2004/750/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Decizia 2004/548/CE a Consiliului din 11 mai 2004 privind poziția ce urmează a fi adoptată de Comunitate cu privire la un acord referitor la relațiile monetare cu Principatul Andorra (1), în special articolul 8,
având în vedere recomandarea Comisiei (2),
având în vedere avizul Băncii Centrale Europene (3),
întrucât:
(1)
Deschiderea negocierilor privind un acord cu Principatul Andorra (denumit în continuare „Andorra”) referitor la chestiuni monetare ar trebui să fie condiționată de îndeplinirea condițiilor necesare. Parafarea anterioară de către ambele părți a acordului privind impozitarea veniturilor din economii, precum și angajamentul Andorrei de a ratifica un astfel de acord înaintea datei convenite cu Comunitatea ar trebui să fie incluse în aceste condiții.
(2)
Andorra și Comisia au parafat, la 1 iulie 2004, un acord care prevede măsuri echivalente celor stabilite de Directiva 2003/48/CE a Consiliului din 3 iunie 2003 (4) privind impozitarea veniturilor din economii sub forma plăților de dobânzi.
(3)
În temeiul notificării verbale din 1 iulie 2004 a Ambasadorului Andorrei către Comunitate, Andorra s-a angajat să ratifice acordul în cauză înainte de 30 aprilie 2005. Data este acceptabilă pentru Comunitate.
(4)
Absența ratificării de către Andorra înaintea datei convenite a acordului privind impozitarea veniturilor obținute din economii are drept consecință suspendarea negocierilor privind acordului monetar până la momentul ratificării,
DECIDE:
Articol unic
Au fost îndeplinite condițiile necesare deschiderii negocierilor cu Principatul Andorra privind un acord referitor la chestiuni monetare, astfel cum sunt menționate la articolul 8 din Decizia 2004/548/CE privind poziția ce urmează a fi adoptată de Comunitate cu privire la acordul referitor la relațiile monetare cu Principatul Andorra.
Comisia informează Principatul Andorra cu privire la disponibilitatea Comunității de a încheia un acord referitor la chestiuni monetare și propune negocieri în acest sens.
Adoptată la Luxemburg, 21 octombrie 2004.

Labels: 2
18
15